Anexa 3.

                    REGULAMENTUL BIROULUI OPERATIV



Art. 1 Prezentul Regulament stabileste modul de organizare si  functionare a Biroului Operativ.


CAPITOLUL I.
     ORGANIZAREA BIROULUI OPERATIV

[bookmark: _GoBack]Art. 2. Biroul Operativ se compune dintr-un numar de 5 membri, dupa cum urmeaza: 1presedinte, 1 Prim-vicepresedinte, 2 Vicepresedinti, 1 Secretar  alesi de catre Conferinta Judeteana a Uniunii Judetene Sanitas  Maramures pentru un mandat de 4 ani.
Art.3. Sedintele Biroului Operativ sunt convocate de catre Presedinte
desfasurandu-se ori de cate ori este nevoie, dupa o ordine de zi propusa de presedinte si completata de catre membrii B.O.
Art.4. (1) Biroul Operativ poate sa  convoace la sedintele sale de lucru seful Comisiei de Cenzori.
(2) Biroul Operativ poate convoca la sedintele sale si presedintii Comisiilor de specialitate ale Uniunii.
[image: ]Art.5. Redactarea Procesului — verbal si a Hotararilor B.O. se asigura de catre Secretarul Unional.


CAPITOLUL II. 
FUNCTIONAREA BIROULUI OPERATIV.

Art.6. Lucrarile Biroului Operativ sunt conduse de catre Presedinte.
Art.7. Activitatea membrilor Biroului Operativ este specializata, fiecare membru avand atributii specifice functiei pentru care a fost ales. Astfel 

(1)Presedintele are urmatoarele atributii: 
– Reprezintă Sindicatul Sanitas Maramureş în relaţiile cu terţii.
 – Conduce şi coordonează activitatea Membrilor, Biroului Operativ,  ale Consiliului şi ale Conferinţei. Semneaza si aproba toate contractele, ordonantarile de plata precum si toate situatiile ce ii revin in calitatea sa de ordonator de credite.
– Convoacă Biroul Operativ și Consiliul Județean în şedinţele de lucru.
– Acordă mandat scris de conducere în absenţă, prim-vicepreședintelui, vicepreşedintilor, iar în absenţa acestora unui alt membru al Biroului Operativ şi mandate de reprezentare oricărui membru al organelor de conducere colectivă ale Sindicatului.
    – Reprezintă Sindicatul Sanitas Maramureş pe plan intern şi internaţional.
–Emite decizii pentru desfăşurarea activităţii curente a Uniunii şi îndeplineşte alte atribuţii încredinţate de organele superioare de conducere.
-Presedintele va fi, de regula, scos din productie si retribuit conform Hotararii Consiliului National al Federatiei Sanitas din Romania cu nr. 2/01.02.2019  cu privire la modul de stabilire al salarizarii pentru presedintii sindicatelor judetene.
 
(2)Prim-vicepresedintele are in principal urmatoarele atributii: 
– Îndeplineşte atribuţiile Preşedintelui în lipsa acestuia în baza 
mandatului scris acordat.
– Coordonează activitatea vicepreședinților 
-Indeplineşte alte atribuţii stabilite de Biroul Operativ şi Consiliu.
(3)Vicepresedintii:
– Activitatea vicepreședinților se desfăşoară pe domenii specializate: financiar, organizatoric, socio- juridic,etc. (Conform Hotararii Consiliului).
- Coordonează activitatea liderilor și a Comisiilor de specialitate repartizate de către Consiliu la propunerea Biroului Operativ în subordinea lor.
–Vicepreședintele 1, coordonează întreaga activitate economico-financiară a Uniunii Judeţene Sanitas Maramureş.
-Vicepreşedintele 2 va fi ales pe baza candidaturilor depuse din zona geograficӑ a Maramureşului istoric. Acesta va ajuta presedintele prin interventiile sale in aria pe care o deserveste teritorial.

(4)Secretarul:
– Coordonează activitatea liderilor și a Comisiilor de specialitate repartizate de către Consiliu la propunerea Biroului Operativ în subordinea sa. 
 - Este responsabil de redactarea tuturor proceselor-verbale de sedinta precum si a Hotararilor luate in cadrul sedintelor de Consiliu Judetean si de Birou Operativ.
    – Secretarul îndeplineşte atribuţiile vicepreşedinţilor în lipsa acestora prin mandat scris acordat de Preşedinte.
- Îndeplineşte oricare  alte atribuţii stabilite de Biroul Operativ  şi Consiliu in sarcina sa.

Art.8. Biroul Operativ functioneaza in prezenta a minimum 3 dintre membrii sai si ia decizii cu majoritate simpla.


CAPITOLUL III.
ATRIBUTIILE BIROULUI OPERATIV.

Art.9. Analizeaza si solutioneaza sesizarile primite de la organizatiile membre ale Uniunii Judetene SANITAS.
Art.10. Elaboreaza proiectul de Buget si il supune aprobarii Consiliului. 
		      Art.11. Prezinta spre aprobarea Consiliului judetean  situatiile financiare executiile bugetare anuale.
Art.12. Elaboreaza si emite recomandari privind punerea in practica a Hotararilor Consiliului judetean, cu  respectarea legislatiei in vigoare. Duce la indeplinire hotararile fixate in sarcina sa de catre Consiliu. 
   Art.13. Analizeaza si aproba activitatea fiecarui membru al Birolui Operativ precum si a Comisiilor de lucru si a departamentelor aflate in subordinea BO.
Art.14. Ia hotarari cu caracter organizatoric in ceea ce priveste activitatea curenta a Uniunii Judetene SANITAS Maramures.
Art.15. Propune consiliului formele de actiune in scopul atingerii obiectivelor stabilite.
Art.16. Informeaza Consiliul Judetean asupra activitatii proprii.
   Art.17. Membrii Biroului Operativ salarizati pe statul de plata al uniunii precum si intreg personalul angajat vor semna condica de prezenta si vor fi retribuiti in baza pontajelor lunare.  Persoanele indemnizate vor semna foi de prezenta   la fiecare convocare  dupa caz.


CAPITOLUL IV.
DISPOZITII FINALE


Art.18. Pentru activitatea prestata membrii Biroului Operativ vor putea beneficia de o indemnizatie lunara. Plata indemnizatiei lunare va fi conditionata de prezenta (confirmata pe listele de prezenta) la lucrarile Consiliului Judetean si respectiv ale Biroului Operativ. 
 Art. 19. Prezentul Regulament intra in vigoare la data aprobarii lui de catre Consiliul Judetean SANITAS Maramures.

